Kazimierz Kuratowski
**Kazimierz Kuratowski** (2. helmikuuta 1896 Varsova – 18. kesäkuuta 1980 Varsova) oli puolalainen matemaatikko. Hänet tunnetaan erityisesti topologian, matemaattisen logiikan ja graafiteorian kehitykseen liittyvästä työstään.

Kuratowski mukaan on nimetty Kuratowskin lause sekä tasograafeja koskeva Kuratowskin teoreema. Kuratowski todisti tämän teoreeman vuonna 1930 ja sen mukaan mielivaltainen graafi on tasograafi jos ja vain jos se ei sisällä täydellisen viiden pisteen graafin *K*5 tai täydellisen kaksijakoisen graafin *K*3,3 alijaotuksia.

Koulutus ja akateeminen ura
---------------------------

Kuratowski aloitti yliopisto-opintonsa insinöörilinjalla Glasgow’n yliopistossa vuonna 1913 mutta opiskeli siellä vain vuoden, koska ensimmäinen maailmansota keskeytti opinnot. Myöhemmin hän opiskeli vuodesta 1915 alkaen Varsovan yliopistossa matematiikkaa ja suoritti tohtorintutkinnon vuonna 1921. Hänen väitöskirjansa ohjaaja oli Wacław Sierpiński. 

Kuratowski toimi aluksi Varsovan yliopiston apulaisprofessorina vuodesta 1923. Hänet nimitettiin Lwówin yliopistoon (nyk. Lvivissä Ukrainassa) varsinaiseksi professoriksi vuonna 1927. Vuonna 1934 hän sai professuurin Varsovan yliopistosta. Hän oli Venäjän tiedeakatemian ja useiden muiden tieteellisten seurojen jäsen. Vuosina 1963–1966 Kuratowski toimi matemaatikkojen kansalaisjärjestön *International Mathematical Unionin* (IMU) varapuheenjohtajana.

Kuratowski julkaisi yli 170 julkaisua, joiden joukossa oli teoksia kuten *Topologie* (Vol. I, 1933 ja Vol. II, 1950) sekä *Introduction to Set Theory and Topology* (Vol. I, 1952) ja matematiikan historian teos *A Half Century of Polish Mathematics 1920–1970: Remembrances and Reflections* (1973) (puol. *Pół wieku matematyki polskiej 1920–1970*).

Lähteet
-------

1. 1 2 3  Kuratowski Kazimierz *Encyklopedia PWN*. Viitattu 26.1.2019. (puolaksi)
2. 1 2 3  *Biographical Index of Former Fellows of the Royal Society of Edinburgh 1783–2002*, s. 520. The Royal Society of Edinburgh. ISBN 090219884X. Teoksen verkkoversio (pdf). (englanniksi) (Arkistoitu – Internet Archive)
3. ↑  Törnroos, Miikka: Kuratowskin teoreema (Pro gradu tutkielma)  2013. Helsingin Yliopisto.
4. ↑  Grimaldi, Ralph P.: *Discrete and Combinatorial Mathematics: an Applied Introduction*, s. 509. 4. painos. Addison Wesley, 1999. ISBN 0-201-19912-2. (englanniksi)
5. ↑  IMU Executive Committee *Organization*. International Mathematical Union (IMU). Viitattu 23.1.2022. (englanniksi)

CommonsCommons
Wikimedia Commonsissa on kuvia tai muita tiedostoja aiheesta **Kazimierz Kuratowski**.
Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Kazimierz Kuratowski 

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Ranska
* BnF data
* Saksa
* Israel
* Belgia
* Yhdysvallat
* Ruotsi
* Latvia
* Japani
* Tšekki
* Australia
* Alankomaat
* Puola

 |
|  |
| Tieteilijät | 
* CiNii
* MathSciNet
* Mathematics Genealogy Project
* zbMATH

 |
|  |
| Henkilöt | 
* Deutsche Biographie
* Trove

 |
|  |
| Muut | 
* SNAC
* IdRef

 |

 |